LidanRubinov/Halacha-QA huggingface dataset:
שאלה: יחס הבת לאביה הנוצרי: אני בת לאמא יהודיה כשרה ואבא נוצרי ולפני מספר חודשים התחלתי בתהליך של חזרה בתשובה וברוך השם אני כרגע נמצאת בעיצומו של התהליך ואני מרגישה כבר שאני בקיאה במצוות ואפשר להגדיר אותי כבר כאישה דתייה יראת שמיים, למרות זאת יש לי עוד מספר דברים שאני מקווה להתחזק בהם ורציתי לשאול אותך מספר שאלות לאותם דברים: 1. בקשר לאבי הנוצרי, האם אני צריכה לשמור ממנו נגיעה או שמותר לחבק אותו ולתת לו נשיקה? יש לציין, כי אני מאוד מקפידה על כל הקטע הזה של שמירת נגיעה ואני לא רוצה ח"ו להיכשל בזה אך בלי קשר לזה אני מאוד אוהבת את אבי ומכבדת אותו נורא. 2. אני ואבי מתגוררים בינתיים לבד בדירה ואני מודעת לנושאים של בישולי עכו"ם ולכן אני זאת שמבשלת לשנינו אוכל ומכינה קפה,סנדביצ ים וכו מתי שצריך, האם אני נוהגת כשורה? יש לציין, כי עד כמה שאני יודעת אין איסור לאדם לא יהודי לאכול בכלים של יהודי כל עוד מתקיימת הפרדה של בשר וחלב וכך אבי עושה אחרי שביקשתי ממנו לעשות כך. 3. אני נוהגת ללכת בחוץ וגם בבית צנועה ורק עם חצאיות ארוכות שמגיעות עד אחרי הברכיים ועם חולצות עם שרוולים ארוכים שמגיעים עד אחרי המרפק אך תהיתי אם מותר ללכת בבית גם עם חולצה קצרה ומכנסי ג ינס ארוכים בימי הקיץ החמים? כל הבגדים הלא צנועים שלי בינתיים סגורים בשקית גדולה בארון ואני תיכננתי לזרוק אותם בעיקרון. 4. האם מותר ללכת לבתי קולנוע באופן כללי? היה לי וויכוח עם חברות לגבי זה וכל אחת טענה אחרת ובינתיים לא יצא לאף אחת מאיתנו לשאול רב. 5. לכל חדר שאני נכנסת או יוצאת אני מנשקת את המזוזה ויש כאלה שמעירים לי שזה מספיק לנשק רק פעם אחת את המזוזה בדלת כניסה ראשית ופעם אחת ביציאה ואין צורך לנשק גם בחדרים, האם כך הדבר? 6. בקשר לאיסור לא תחנם: האם אסור לי לתת מתנות לאבא שלי? שמעתי מאנשים שאסור לתת לאדם לא יהודי מתנות כשהוא מוגדר עובד עבודה זרה (אבי אמנם נוצרי אך הוא אתאיסט לגמרי וכמובן אין לנו בבית כל סממנים של עבודה זרה), זה קצת העציב אותי לשמוע שאסור לתת לו מתנות אחרי כל השנים האלה שהוא גידל אותי בתור הבת היחידה שלו, האם יש איזשהי אפשרות להתיר לתת לו מתנות? 7. האם מותר לי להשתמש באבי כגוי של שבת? והמון ברכה
תשובה: 1. זהו אביך הביולוגי לכן אין להתיחס אליו כאל גבר זר אלא כאל אבא מבחינה זו. 2. את נוהגת כראוי. 3. צניעות היא גם אופי לכן גם בבית יש לשמור על ערכי הצניעות אך לא כמו מחוץ לבית, בפרט כשאת סובלת מהחום. 4. תלוי בסוג הסרט. סרט טוב, חינוכי, שמסריו ערכיים והתנהגות השחקנים ולבושם כראוי -מותר. דוגמא - אושפיזין.
שאלה: מתנה לחברה שמתחתנת בשנת אבל: חברתי נמצאת בשנת אבל על אביה, ב"ה היא מתחתנת. אני מוזמנת למסיבת הארוסין. האם מותר לי לתת לה מתנה? האם עדיף שהמתנה תהיה ספר לימוד בענייני חתונה? ומה לגבי מתנה לחתונה?
תשובה: אני חושב שמותר לתת מתנה, כיון שמותר לה להתחתן וחלק מהחתונה זה המתנות שמקבלים.
שאלה: בשר דגים וחלב לתימנים: האם הרב פוסק לי (תימני) שאפשר לאכול בשר ודגים ביחד? דגים וחלב ביחד?
תשובה: מדובר בבעיה בריאותית ולא הלכתית. ולכן, מי שפוסק לפי הסברא שנשתנו הטבעים מותר לו לאכול ללא קשר לעדה שלו.
שאלה: בריכה לילד בשבת: ראיתי שהרב התיר לעשות לילדים בריכה קטנה בשבת. רציתי לשאול, האם אין בעיה של כיבוס הבגד שנכנסים הילדים איתו למים, והאם מותר רק בבגד ים (שעשוי מניילון) או אף בבגדים רגילים (כותנה וכדומה)? במידה ומותר, האם זה מצד אינו מתכווין באיסור דרבנן דלא ניחא ליה או מצד שאין זה דרך כיבוס אלא דרך לכלוך?
תשובה: צריך ללבוש בגדים מניילון בלבד.
שאלה: להוריד הוצאות הבית מחישוב המעשר: אם השכר שלי הוא 10000 ש"ח ואני מקבל בנוסף קצבת בטוח לאומי על הילדה שלי, האם צריך לקחת את הקצבה בחשבון ולתת ממנה מעשר? כמו כן רציתי לדעת אם יש דבר כזה להוריד את הוצאות הבית? ואם כן למה הכוונה הוצאות הבית?
תשובה: א. גם מקצבת ביטוח לאומי יש לתת מעשר. ב. אם אתה נשוי, כבר התחייבת לאישתך בכתובה בגדים ומזונות לה ולילדים ולכן אפשר להוריד סכום סביר ממוצע שנדרש להוצאות אלו, ובע"ה בזכות המעשר תתעשר.
שאלה: לדווח מידע כוזב על מנת לזכות במילגה: אני מגיע ממגזר נחשל. אין לי תעודת בגרות. להורי אין כסף לממן את לימודי. נרשמתי למכינה קדם אקדמאית. כדי ללמוד במכינה אני צריך לקבל מילגה. צריך לשלוח בקשה למילגה מהממשלה וכדי לעשות זאת צריך לשלוח, בין שאר הטפסים, גם תלושי משכורת של שני ההורים. הענין הוא שאבי "עובד בשחור" ורשום בביטוח לאומי כלא עובד. משרד החינוך רוצה אישורי מס או תלושי משכורת. אין לי תלושי משכורת ותלושי מס להביא להם. האם מותר לשלוח למשרד החינוך אישור מביטוח לאומי שאבי במעמד של לא עובד? (רציתי לציין, שאני מגיע ממגזר אשר בכל מקרה זכאי לתמיכה. כמו כן יש סבירות גבוהה שאני יקבל את המלגה בכל מקרה כי חלק מהשיקולים לקבלת המילגה הם מספר הנפשות במשפחה ולא רק תלושי משכורת ואנחנו משפחה בת 10 נפשות )
תשובה: אני חושב שאדם ישר לא צריך להצהיר דבר שהוא לא נכון. יה"ר שה' יעזור שתגיע תמיכה בדרכים אחרות.
שאלה: ראיית סרטים: האם יש דעות שמתירות לראות סרטים שמופיעות בהן נשים ללא כללי הצניעות - בלי שרוולוים וכדומה? הרי ממילא רואים ברחוב. ואם לא - אז אסור לראות שום סרט אלא אם יודעים בוודאות שהוא כשר?
תשובה: אם לא מביט במיוחד על החלקים שבדרך כלל נשים היום לא מכסות אותן ואדם יודע שזה כלל לא מעניין אותו ולא שם לב לכך, יתכן שניתן להתיר.
שאלה: עמידה ב"ברכו": האם יש לעמוד בברכו? האם יש הבדל בין ברכו רגיל לברכו של העולה לתורה בעניין זה?
תשובה: בשניהם צריך לכתחילה לעמוד.
שאלה: אמונה בעקבות סטיסטיקות והסתברות: רציתי לשאול שאלה שמציקה לי באמונה ואני לא יודע איך להתמודד איתה. אנחנו אומרים שהכל מאת ה וכל העולם מנוהל בהשגחה, כלומר, כל דבר מכוון מאת ה. לעומת זאת, העולם מתנהג בדרך הטבע בצורה שלא משאירה מקום להשגחה. לדוגמא: ישנם אזורים בעולם שמועדים לרעידות אדמה יותר ממקומות אחרים, ולכן שמה ימותו ויסבלו יותר אנשים. האם זה אומר שהאנשים באיזור ההוא חטאו יותר? ודאי שלא! יש כאן קושיא חזקה מאוד, כי אם זה הטבע איך יכולה להיכנס פה השגחה? אם ה משגיח על האנשים האלו למה הוא גורם שיהיה להם רעידת אדמה? והאם הוא יכול לשלוט בזה כביכול אחרי שכך הוא הטבע שהוא ברא? וככה בהרבה דברים יש סטטיסטיקות ומחקרים וכו.
תשובה: א. כך ה' ברא את העולם, שיש איזורים יותר מסוכנים. בן אדם לא מוכרח לגור באיזור לא טוב, הוא יכול לעבור לגור באיזור אחר אם מתאפשר לו. אם אדם ילך למקום שיש בו נמרים ואריות אז אף אחד לא ייתפלא אם הם ידחפו אותו. ב. ראינו לא מזמן הר געש שהתפרץ ושיתק את התחבורה בחלק גדול מאירופה. וודאי שהדברים מנוהלים בהשגחה מאת ה' - מה יהיה ומה לא יהיה. אם אנשים במקומות מסוימים סובלים כנראה שיש טעם להשגחה למה ה' רוצה שיהיה סבל באיזורים אלו. ח אומרים שרשב"י ישב במערה עד שראה צייד שצד ציפורים על פתח המערה ושמע בת קול מהשמיים שאומרת את הציפור הזו יצליח לצוד ואת זו לא יצליח לצוד וכך היה קורה. ורשב"י אמר אם על הציפור יש השגחת ה' אז גם עלי תהיה השגחת ה' זאת אומרת שגם ציפור לא נופלת בפח ללא השגחת ה'.
שאלה: לבבות שהתערבבו עם טחול: התערבבו לנו בשוגג לבבות שלא נמלחו וטחול שכבר נמלח, הם שהו בקערה ביחד יום ולילה. האם יש היתר לטחול במליחה שנית? (אנו ספרדים)
תשובה: לא כתבת בשאלה האם הטחול הודח במים אחרי המליחה, ואם נטף דם מהלבבות והטחול היה שרוי בדם. אם הטחול הודח ולא היה שרוי בדם משך כ-ד' שעות - הטחול מותר ללא מליחה. ואם יש פרטים אחרים יש לפרט ולשאול. וכדאי לשאול בעל פה רב על מנת שתוכל לענות במקום לשאלותיו.
שאלה: אירוסין בשלושת השבועות: ראשית, ישר כח על פעולותכם! אני כרגע יוצאת עם מישהו והתאריך של הוורט יצא בשלושת השבועות (אין אפשרות לפני כן). אנו רוצים לעשות מסיבת אירוסין באותו יום (שנינו ספרדים). האם מותר לעשות מסיבת אירוסין? אם כן האם יש הגבלות?
תשובה: אין איסור לעשות מסיבת אירוסין בשלושת השבועות, אבל יש להימנע מתזמורת וריקודים. אפשר לשיר בפה ללא כלי נגינה. בכלל ראוי תמיד שמסיבת אירוסין תיערך בצינעה ורק בחתונה ובשבע ברכות יש מקום לתזמורת וריקודים.
שאלה: הפרשים בכסף המתנות של סוף שנה: במסגרת גני הילדים של ילדיי - אני אחראית על קניית המתנות. בגן אחד עשיתי חישוב לפי כל התלמידים וקניתי בהתאם לסכום שחישבתי - מה שאומר שספגתי לכיסי 100 ש"ח בידיעה שיוחזרו. בגן שני- נשארתי עם עודף של 80 ש"ח. בגן הראשון הסתבר שיש הורים שהודיעו שלא ישלמו אולם זה לא דבר שעודכנתי עליו. מבחינה הלכתית מה עליי לעשות, עם ההפסד ועם הסכום הנותר?
תשובה: בלי לידע את ההורים אי אפשר לקחת את הכסף המיותר וצריך להחזיר אותו להורי הגן השני. בנוגע לגן הראשון, להודיע על כך שזה עלה יותר או שיש כאלו שלא משלמים ולכן צריך להוסיף כסף.
שאלה: מגבונים לחים בשבת: לכבוד מו"ר שליט"א ראיתי שהרב הקל להשתמש במגבונים לחים בשבת. אני לומד עכשיו את הסוגיא ורציתי לשאול איך הדבר מתיישב עם דברי הגמרא ביומא עח., שאוסרת להשתמש במגבת רטובה לצינון משום סחיטה. וכן ראיתי שפסקו הראשונים, כגון: הרי"ף במקום והרמב"ם הלכות שביתת העשור פ"ג ה"ה (שכתב "ומנגבה מעט") שהביאו הרמ"א סימן תרי"ג סעיף ט והמשנ"ב (שם) ועוד. ור"ת בספר הישר חידושים רפ"ג (בהוצאת הרב שליזנגר (ספרייתי)) כתב שהאיסור גם משום מלבן וגם משום מפרק.
תשובה: ההיתר שלי הוא רק לגבי מגבונים שאינם ספוגים ברמה שאם נוגעים בהם הם נסחטים. בגמרא ביומא מדובר בבגד שכשנוגעים בו הוא נסחט.
שאלה: העולם כמראה בתורת הבעל שם טוב: האם תוכלו לעזור לי למצוא היכן הבעל שם טוב דיבר על העולם כמראה של אדם?
תשובה: ישנו ספר המלקט מתלמידי הבעל שם טוב את אמרותיו על התורה. שם הספר הוא: בעל שם טוב על התורה. בפרשת בראשית מאות קכג עד לאות קל מביא הרב המלקט עניינים דומים לשאלתך. ועיין בעיקר באות קכה. (ר' שמואל גרין מצא את המקור) בברכת התורה, WWW.Yeshiva.org.il
שאלה: שינה לבד בלילה: האם ישנה הלכה של איסור שינה לבד בלילה?
תשובה: אין איסור שינה לבד בלילה ורק יש עיצה טובה להשאיר אור קטן בסביבה.
שאלה: גזענות יהודית - פרשת עמנואל: לאור מה שקורה היום בעימנואל, ברצוני לדעת היכן בתורה כתוב שאשכנזים וספרדים לא ילמדו יחד? אם היה קורה דבר כזה בחו"ל שציבור מסויים היה אומר שאין ברצונו ללמוד עם יהודים באותה כיתה, הרי הייתם זועקים עד לשמיים לאנטישמיות!!! ומה שקורה היום טוב יותר? האם זו התורה? חינוך לשנאה וגזענות בוטה שזועקת לשמיים? אז למה מתפלאים שיש שנאת יהודים בעולם אם פה אתם שונאים את כל מי שאינו כמוכם? אתם שונאים ספרדים אשכנזים, חילוניים, מסורתיים, אתיופיים, רוסים - את כולם. כנראה נשכחו דברי רבי עקיבא ואהבת לרעך כמוך!!
תשובה: האם את שוחחת עם אנשי סלונים וראית שהם באמת שונאים את כל האחרים? אני לא סבור שכך הדבר. יתכן שיש בעיה בזה שכל חוג מתכנס לעצמו אך זו לא בעיה עדתית אלא בעיה יותר כללית אצל כל מי שהוא מאד מאמין בדרכו.
שאלה: פרשת בר המצווה: בני נולד ביג בתשרי, מהי הפרשה עליו לקרוא עקב הסמיכות לסוכות?
תשובה: אתם צריכים לבחור מתי לעשות את הבר מצווה או בשבת חול המועד או בשבת בראשית.
שאלה: "זאת הפעם עצם מעצמי.": בספר בראשית בבריאת האישה כתוב שכאשר האדם ראה את האישה בפעם הראשונה הוא אמר "זאת הפעם עצם מעצמי.". בדרך כלל אומרים על משהו "זאת הפעם" כאשר היה לך את זה ועכשיו יש שוב. האישה של האדם היא בפעם הראשונה, כלומר, לא היה פעם קודמת או שיש הסבר לך. אשמח מאוד להסברת הפסוק.
תשובה: את צודקת בשאלתך, ועייני בשפתי חכמים שזו השאלה איתה רש"י מתמודד. לדעת רש"י מדובר לא על האישה עצמה אלא על החיבור ביניהם. שאדם הראשון התייחד עם כל הבהמות ורק באישה מצא את המתאימה לו. לדעת הספורנו והרשב"ם ביטוי זה הולך על העתיד. הפעם האישה נוצרה מהאדם ("עצם מעצמי") אולם מכאן והלאה האדם יווצר מהאיש על ידי הריון ולידה. מעניין גם הפירוש בדעת מקרא. "זאת" כאדם המראה באצבע ואומר "זה". "פעם" - לשון צלע, כמו שנאמר בכלי המשכן "מארבע פעמותיו". אם כן אומר אדם הראשון: זאת היא הצלע שעליה חלמתי וממנה נוצרה האישה.
שאלה: טבילת כלים: באילו אופנים ניתן להימנע מטבילת כלים חשמליים? למשל קומקום חשמלי במקום עבודה?
תשובה: אם הכלי מיוצר על ידי יהודים הוא אינו צריך טבילה. כמו כן, ניתן לתת ליהודי אומן לעשות פירוק מקצועי ולחבר מחדש. אפשרות נוספת, לתת לגוי במתנה ולשאול ממנו. אבל בדרך כלל ניתן להטביל קומקום ולחכות יום עד לשימוש בו ואז הוא אינו מתקלקל.
שאלה: כרוב ניצנים-סנפרוסט: מה דינו של כרוב ניצנים של סנפרוסט?
תשובה: כרוב ניצנים הוא גידול בעייתי, אפילו אולי יותר מאשר כרובית וברוקולי שבהם יש פיקוח. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: נתינת מעשר ראשון לכהן: השו"ע ביו"ד (של"א סעיף י"ט) כותב שצריך לתת מעשר ראשון ללוי והרמ"א מוסיף שי"א אף לכהן. ונראה שהשו"ע פסק כרמב"ם המובא בב"י ולא כהרמ"א. ואם כן, הספרדים הפוסקים כשו"ע אף הכהנים צריכים לתת ללוי, ולא שייך לומר המוציא מחבירו עליו הראיה כיון שהספרדים לא אומרים קים לי נגד השו"ע אף כשיש מוחזק, אך ראיתי בכמה מקומות שלא מוזכר חילוק בין הספרדים לאשכנזים וצ"ע.
תשובה: המחלוקת היא לגבי ישראל הנותן מעשר ראשון, כאשר לדעת השו"ע נותן דווקא ללוי ולא לכהן ואילו לרמ"א נותן ללוי ולכהן, למי שירצה. אין כאן דיון על כהן הנותן, בכך לכו"ע אין כהן נותן ללוי מעשר ראשון. לגבי כהן כבר פסק הרמב"ם (מעשר פ"א ה"ג) שמפרישין לעצמן, ועל כן אין חובת נתינת מעשר של הכהן ללוי כלל. עיי"ש ברמב"ם ובשו"ע (סעיף סח). וזה נלמד מהפסוק שאין הכהנים נותנים מעשר ללוי אלא לעצמם, אבל בכל אופן צריכים להפריש אבל בלא נתינה. על כן ברור שכהנים לא נותנים ללוי מעשר ראשון ולא שייך לדיני המוציא מחברו עליו הראיה כלל. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: כבוד ה : לרב! אני דתי לשעבר בן 32 בוגר ישיבה תיכונית והסדר. מאד רוצה לחזור אבל לא מוצא את הדרך. השבת הייתי בבית הכנסת, הייתה נקודה בפרשה שמאד הפריע לי, משה משכנע את אלוקים לא להרוג את עם ישראל כדי שלא יהיה לאלוקים "פדיחות", "מבלתי יכולת ה להביא את העם הזה אל הארץ.". איך אפשר לאהוב ולהתפלל לאלוקים כזה, שצריך כזה טיעון כדי לשכנע אותו לא להשמיד עם שלם?
תשובה: תלוי באיזה עיניים מסתכלים על הפרשה. לעומת מה שאתה התרשמת מאותו ענין אני למדתי מאותה פרשה לימודים גדולים ויפים על הקשר בין ישראל לאביהם שבשמים. לפיכך אם אתה רוצה לשוב, מקודם תשוב לאמונה ואחר כך תוכל ללמוד את התורה ולראות את גדולתה.
שאלה: שאלות לגבי יום הזיכרון: שאלותי מתייחסות לסיום ביום זיכרון: ביום הזיכרון של אבי נוהגים אנו להתכנס ולעשות סיום לע"נ. יש מי המסיים מסכת משנה, יש המסיים מס גמרא, יש המסיים סדר משנה ויש המסיים 6 סדרי משנה. 1. באיזה מקרה אומרים קדיש הגדול? 2. אם אומרים קדיש הגדול מי אומרו המסיים משהו מסוים או הבנים? 3. במקרה ובין המשתתפים ישנו אבל בתוך י ב לאביו האם הוא אומר את הקדיש הגדול או דווקא הבנים שזהו יום הזיכרון של אביהם? 4. במקרה ויש גם סיום מסכת גמרא וגם סיום ששה סדרי משנה האם יש קדימות העדפה לסדר הסיומים או שאין הדבר משנה וניתן לסיים ר שרוצים אקראית? 5. האם ישנה חשיבות שדווקא מי שסיים דבר מסוים הוא יהיה האחרון ע"מ לומר את הנוסח הנאמר לאחר סיום? וב
תשובה: על כל סיום רציני אומרים קדיש הגדול. מי שלמד סדר אחד בעיון זמן רב קודם למי שלמד ש"ס שלם בשיטחיות. אך יכולים כולם לומר ביחד. הבנים הם האומרים את הקדיש הגדול ולא אבל אחר.
שאלה: לקבל מתנה משיננית: א. שאלוני איך להתנהג כשבאים הרבה אנשים לעסק ומבקשים תרומות להכנסת כלה וכו. מצד אחד, אי אפשר לפוטרם בלא כלום, ומצד שני, אי אפשר לתת לכולם (כמובן שלא כולם באים כאחד המדובר אצלנו בחנות בגדים שכנראה רוצים בגדים וכו ). ב.ועוד שאלו כמקרה הבא: אישה פלונית הלכה לטיפול שיניים יקר ואחרי הטיפול השיננית נתנה לה מתנה (ערכה כלשהי לבריאות השיניים). יש לציין, שהנ"ל לא מכירות כלל מלפני והחשש הוא שהיא גנבה מהחנות ונתנה לה, ומצד שני, איך יהיה אפשר לברר שזה לא גזול בלי לפגוע בעובדת הנ"ל (מדובר במקום קטן ובנקל יוכלו לברר מיהי)?
תשובה: א. אין חובה לתת לכולם, כדאי לייחד קופת צדקה בחנות ולתת כמה פרוטות למי שבא. ב. בדרך כלל אנו אומרים שישנו כלל "אין אדם חוטא ולא לו" ולא חושדים שאדם יגזול כדי לתת לאדם שאינו מכיר כשלעצמו אין לו טובה מכך. אם בכל זאת יש חשש של גזל ניתן לשאול את המעסיק באופן אנונימי ואם אכן מדובר בגזל ראוי שהמעסיק ידע ממעשי העובדת שלו ובכך מקיימים מצות השבת אבידה לאותו מעסיק. לכן, אין לחשוש שהעובדת תיפגע משום שאם אכן עשתה מעשה אסור יש למנוע ממנה לעבור ולהזיק לאחרים.
שאלה: האם מותר לגלות את מין העובר בהריון?: 1. בבדיקת אולטרסאונד, האם לפי ההלכה, עדות המזרח, מרוקאים, מותר שהרופא יגלה להורים את מין העובר? 2. האם מותר לספר את מין העובר להורים? 3. האם מותר לספר את מין העובר לאנשים ששואלים מה מין העובר?
תשובה: 1. אין בזה איסור אך כדאי להשאיר את הדברים בצינעה ולא לגלות אלא לשמוח במה שד' נותן ולאהוב ולטפל בכל הלב כי כל אחד הוא בעל נשמה קדושה והוא מתנה טובה משמיים. 2. כמו שלא רצוי עד הלידה כך לא רצוי לספר על כך לאחרים. 3.אם כן נודע לכם, יש לומר לשואלים שאם ד' היה רוצה שידעו לפני הלידה היה מגלה, ואם הוא לא רצה למה נרצה אנחנו?
שאלה: לראות תמונות לצורך שידוך: האם מותר לאדם שרוצה לשדך לראות תמונה של משודכת כדי להחליט אם היא מתאימה למשודך?
תשובה: מותר.
שאלה: ת בכרטיס אשראי שלא חויב: לפני כארבע שנים רכשתי בחנות מסוימת מוצר בסכום של 80 שקלים. שילמתי בכרטיס אשראי, ועד היום לא ראיתי שחויבתי בגין רכישה זו. האם עליי לפנות מיוזמתי לחנות ולשלם, או שאולי יש כאן מצב של "ייאוש בעלים"? אציין שמדובר מבחינתי בטרחה גדולה להגיע לחנות זו, בהנחה שהיא עדיין קיימת ושאוכל לזהות אותה.
תשובה: אדם שרכש מוצר ולא שילם עליו מסיבות שונות, חייב לחזור למוכר ולשלם בעד החפץ שרכש. אמנם בשו"ע (חו"מ קסג ס"ג, וכן בקצות החושן שם ס"ק א') נפסק שאדם שהתייאש מחוב שחייבים לו, החייב פטור מלשלם לו את החוב. אך מכל מקום, זה הדין רק במצב שהאדם מודע לחוב שחייבים כלפיו ומתייאש ממנו. אך במקרה שלך נראה שהמוכר אינו מודע כלל לכסף שלא קיבל, וממילא אינו יכול להתייאש ממנו. אלה העקרונות שעל פיהם יש לפסוק את הדין במקרה זה. למעשה, אם בעל העסק לא קיבל את הת אין בכך ייאוש. אולם אתה צריך לברר היטב את העובדות ביחס לת : כיצד ייתכן ששילמת בכרטיס אשראי ולא חויבת, הרי התהליך ממוחשב? כדאי לבדוק עם חברת האשראי האם ייתכן שאכן חויבת ולא שמת לב, או שמא לא חויבת אך בעל העסק כן קיבל את הת והחוב הוא כלפי חברת האשראי. הרב מיכאל יומטוביאן
שאלה: זמן השקיעה לפי לוח שנה לועזי: האם לוח שנה לפי החודשים הלועזיים משמש לוח רב שנתי לגבי זמנים התלויים בשמש - זריחה ושקיעה? לדוגמה, אם יש בידי לוח שנה של שנה שעברה ואני רוצה לדעת את שעת השקיעה היום, האם אוכל לבדוק בתאריך הלועזי של היום, לפני שנה?
תשובה: בעיקרון כן, למרות שבטווח של שנים יתכן שינוי מסויים. בברכת התורה, WWW.Yeshiva.org.il
שאלה: שם בעל משמעות דומה לשני אחים: לבננו הבכור קוראים "ענבר". אנו מעונינים לקרוא לתינוק הבא שלנו בשם "לשם". ידוע לנו שאחת מהאבנים המיוחסות ל"לשם" היא "ענבר", האם יש בכך משום פסול?
תשובה: לא נראה לי שיש בעיה.
שאלה: התנדבות כהן במד"א מחשש הטמאות למת: הרב כתב "עדיף שכהן לא יתנדב במד"א" בגלל החשש של היטמאות במת, אבל האם אסור או רק עדיף? חשוב לציין, שבשבילי ההתנדבות אומרת הרבה לגבי מה שאני אעשה ואיפה אני אבזבז את הזמן שלי ומה שאני אעשה איתו. למרות שזה גם יגזול זמן ואני לא יודע מה אם עדיין אני אעשה זאת אבל ההתנדבות דווקא שם אומרת משהו משמעותי. ניסיתי כבר מקומות אחרים, זאת כרגע האפשרות הבולטת.
תשובה: אתה יכול להתנדב, ואם יש מקרה של נפטר עליך להפסיק לטפל בו מרגע שנקבע המוות.
שאלה: גידול זקן באבל: אני נמצא כעת באבל על מות אחי שנפטר לפני שבוע. גידול הזקן גורם לי לגירודים קשים ומטרידים. האם חובה עליי לגדל זקן במשך כל 30 הימים? האם ישנה הקלה כלשהי שתאפשר לי לא לגדל את הזקן או זקן חלקי? (אשמח לציון מקורות החובה לגידול הזקן וההקלה באם ישנה)
תשובה: כדאי להתאמץ ולהחזיק מעמד, ואולי רחיצת הפנים במים חמים תקל על הרגשת אי הנוחות.
שאלה: אחריות הרבנות והרב המקדש בבדיקת כשרות הכלה לכהן : האם חלה על הרב המקדש ועל הרבנות המאשרת את הנישואין האחריות לבדוק האם בחורה מסויימת מותרת לכהן? האם לכהן מותר לחקור את עניין כשרות הכלה לכהן ע"י שאלות ישירות את בני משפחת הכלה ואף את הכלה, או שעליו להשתמש בצד שלישי? למי עליו לפנות ועל מי לסמוך?
תשובה: מוטל על רושם הנישואין לבדוק את פסולי חיתון לכהנים. בכדי לברר יחוס לכהונה ניתן לשאול את כל אחד שיספק את המידע. אין לחשוש מלשאול שאלה עניינית זו.
שאלה: מחלוקת רמב"ם-ראב"ד: אם ישנה מחלוקת בין רמב"ם לבין הראב"ד, מהי ההלכה ומי קובע? אם ההלכה היא כמו הראב"ד נגד הרמב"ם, מהם הנימוקים? אשמח לקבל מקור.
תשובה: אין בזה כללים קבועים, צריך לראות מהם שיטת שאר הראשונים ולראות איך הכריעו. פוק חזי מאי עמא דבר.
שאלה: שם משפחה שרומז לכהן: האם שם המשפחה אהרונוביץ (בן אהרון) מלמד בהכרח על שושלת כהנים? בהנחה שמקורו מצד האב כמובן.
תשובה: אין בזה הוכחה. אני מכיר מישהו שקוראים לו כהן והוא לא כהן. במידה ויש הוכחות נוספות אז זה יכול להצטרף אבל בפני עצמו זה לא הוכחה.
שאלה: מתבלבל בין ברכות: יש לי בעיה שלפעמים אני מתבלבל בין ברכות שבע"פ, במיוחד בין "בורא נפשות" ל"אשר יצר" (מברך זה במקום זה). כשזה קורה לי אני עוצר באמצע הברכה ומשנה. עכשיו אני לא יודע אם זה ר או שמא להתחיל מחדש או מה לעשות?
תשובה: אם אתה נזכר באמצע הברכה תחזור אחורה ותתחיל שוב אחרי המילים "מלך העולם" ולתקן את הברכה.
שאלה: מזוזה של סופר שאולי לא הגון: אדם מסוים מהיישוב שאני גר בו קנה מזוזות אצל סופר סת"ם והרכיב אותן בביתו. מאוחר יותר, הייתה ביניהם עסקה אבל בעל הבית טוען שהסופר לא שילם לו ואינו הגון, עד כדי כך שהתעקש להחליף את המזוזות שמכר לו בעבר והוא נתן לי את המזוזות הישנות. איני מכיר את הסופר והעסקה שהייתה ביניהם אינה מעניינת אותי. האם מותר להרכיב את ההמזוזות הישנות (כשרות לחלוטין) בבית אחר לכשימצא?
תשובה: גם אם הבן אדם אינו ישר בענייני ממון, ייתכן שהוא כתב את המזוזות נכון. בן אדם שחשוד על ענייני ממון זה לא הופך אותו לחשוד בענייני איסורים. לכן יש לתת את המזוזות לסופר אחר שיבדוק אותם ואם הם כשרות ניתן להשתמש בהם.
שאלה: בנים בקיטנה של ילדות: יש לי שתי בנות בגיל 9, 8, ומתחתיהן ילדים צעירים יותר. האם הן יכולות לעשות בחופש קיטנה לילדי הבנין, כאשר בתוכם יש גם שני בנים בגיל 8, 6?
תשובה: הדבר תלוי בנורמות שאת נוהגת על פיהן.
שאלה: "נחם" ביום חול: אני בן 14 ואני מאוד עצוב על החורבן ירושלים, האם מותר לי להגיד "נחם" בברכת "בונה ירושלים". אגב אני שמעתי שאיזה רב אחד גם אומר אני לא זוכר מי הוא, האם אפשר גם להגיד לי מי אותו רב?
תשובה: יפה שאתה מתאבל על חורבן המקדש. אבל אתה צריך לנהוג ככל בית ישראל ולא להיות יוצא דופן גם בזה. יחד עם העצב על החורבן צריך להיות בשמחה על שאתה בארץ ישראל ומקיים מצות ישוב ארץ ישראל בכל רגע כי מצות צריך לקיים בשמחה.
שאלה: גן - עדן לאדם וחוה: אם בתקופת אדם וחווה היה גן עדן והם היו בו בעולם הגשמי אז איך כשעולים לעולם הבא יש גם גן עדן? אם אדם וחווה היו גשמיים אז איך הם היו בגן עדן?
תשובה: בספרים נכתב שיש גן עדן תחתון ויש גן עדן עליון.
שאלה: מי קודם למצוות שלוח הקן: על אדן חלוני יונים רבות מוצאות לנכון לבנות קן ולהטיל ביצים. מאחר וידוע לי כי מדובר במצווה חשובה שאלתי היא: האם ניתן להעביר את המצווה ולזכות אדם אחר או שמא רק דיירי הבית מצווים לשלח קן?. כמו כן, האם משהו מדיירי הבית ראשון למצווה או כולם שווים?
תשובה: אפשר לתת לאחרים. אולם צריך לבדוק שהקן הוא לא ברשותך, מכיוון שאין חובת שילוח הקן אלא כאשר זה בדרך בשדה אבל בבית אין חיוב שילוח הקן, שהרי חצרו של אדם קונה לו ועל כן הביצים כבר שלך ואין כאן מצוות שילוח הקן. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: נישואין שניים עם ילדים: יש לי שאלה קשה, גרוש וגרושה שלהם 2 ילדים משותפים - בת ובן, התחתנו בשנית כל אחד. ידוע שכדי לבנות משפחה נורמלית יש צורך במערכת יחסים חמה ואוהבת הכוללת מגע פיזי בין ההורים לילדים, אך איך זה אפשרי כאשר זוג גרוש מתחתן בשנית ובני זוגם צריכים לשמור על הלכות ייחוד כיוון שאלו לא ילדיהם בקשר דם? ואיך ניתן לפתור מצב בו הבת של הזוג הגרוש נותנת נשיקה וחיבוק ל"אבא החדש"- בעלה החדש של אמא שלהן? יש לציין שהבת כבר גדולה, בגיל - 12-11.
תשובה: קשר טוב, דאגה, התחשבות, סבלנות, הקשבה וחיוך הם העיקר ולא חיבוק ונישוק. בשעת צורך גדול אפשר לחבק מעל לבגדים מבלי לגעת בגוף עצמו.
שאלה: חתונת בת להורים גרושים: זוג גרוש נישא בשנית כל אחד. בתם המשותפת בת 8 גדלה עם אמה ובעלה החדש. במשך תקופה זו קראה לבעל החדש "אבא" וגם לאביה הביולוגי קראה "אבא". כעת הבת מתחתנת, כיצד נוהגים בזמן החופה? האם האב הביולוגי מלווה לחופה או שניהם? האם יש עניין ששניהם ילוו כדי שהאבא החורג לא יעלב? כיצד יש לנהוג?
תשובה: במקרה כזה נהוג שזוג קרובים מלווים ואליהם מצטרפים ההורים הביולוגים. ואם בעלה של האמא מרגיש שגם לו יש חלק בגידולה של הבת, שגם הוא יצטרף. העיקר לא ליצור שום מתח סביב השאלה הזו ולהיות בשמחה.
שאלה: קריאת שמע שעל המיטה: רציתי להתחיל לקרוא קריאת שמע שעל המיטה ומכיווון שההלכות אינן ברורות לי רציתי לשאול, על איזה צד עליי לשכב כשאני קורא קריאת שמע שעל המיטה?
תשובה: עדיף שתקרא קריאת שמע בישיבה.
שאלה: אמבטיה עם סדקים: אני בונה בית על ידי קבלן. היה חסר לקבלן אמבטיה אז הלכתי להביא מקבלן אחר שאני מכיר, והיתה לו אמבטיה עטופה לגמרי בניילון בתוך בית בבנייה שעדיין לא שמו בו אמבטיה. הוא מכר לי את זה והבאתי לקבלן שלי. לאחר שהקבלן התקין וריצף את האמבטיה גילינו סדקים באמבטיה. הקבלן שלי לא יודע האם זה היה קודם או שזה נגרם אצלו תוך כדי העבודה. אנחנו טוענים שזה נגרם אצלו, כי זה הייתה אמבטיה חדשה שהתכוונו להתקין אותה. האם הוא צריך להתקין מחדש (דבר שכרוך בהרבה מאוד עבודה) או שבגלל שאין לנו יכולת להוכיח לכן הוא לא צריך, מה הדין? שני הקבלנים שכנים שלנו בישוב דתי
תשובה: לכאורה נראה לי שעליך להביא הוכחה שזה היה שלם כשהבאת את האמבטיה, וכל עוד לא תביא הוכחה כזו הקבלן המתקין יכול לטעון שזה נסדק ברשותך.
שאלה: קיום נדר לצום אם אכעס: לגר"ד ליאור שליט"א, שלו וברכה, אם אמרתי :"הריני נודר שאם אני אכעס, אני אצום למחרת", האם אני יכול לא לצום אם כעסתי חלילה, מכיוון שהשו"ע,ריא,ב, מביא דיעה שאפשר לסמוך עליה - שהתרת ערב ר"ה מבטלת נדרים,וכך הברכ"י נוקט (אני מיוצאי עדות המזרח). ובמיוחד שדעת השו"ע,רו,ה, - שנדר בלשון שבועה הוא לא נדר. מה דעת הרב?
תשובה: אם בזמן הנדר שכחת מההתרת נדרים שהייתה בערב ר"ה אז הנדר לא חל.
שאלה: לחכות לאחר אכילת גרגיר בשר: לכבוד הרב דוד חי הכהן שליט"א, א. לא הבנו עדיין, מי שאכל שתי חתיכות בשר בגודל גרגיר שומשום, האם רק "ראוי" לחכות 6 שעות ולא חובה? ב. אם האור דלוק בחדרנו ומפריע לישון בשבת, האם עברנו על איסור אם כיבינו בשבת בגלל תלת דרבנן במקום צער? (אין גוי ולא קטן ולא חדר אחר).
תשובה: א. אם אדם לעס את הבשר ובלע אותו יש להמתין שש שעות. ב. יש איסור לכבות חשמל גם במקום צער וגם ע"י שינוי. וכיוון שלא ידעתם, כדאי להפריש צדקה לכפרה ותזכו לסליחת ד'.
שאלה: בישול דברים חריפים: לגר"ד ליאור שליט"א, שלו וברכה. א. מדוע הרב אמר שכלי חלבי לא בן יומו שטיגנו בו שום ועורבב בכפית בשרית לא בת יומא שזה ר, הרי השום עושה את הכלי חלבי כאילו בן יומו, לא? ב. סיר חלבי בן יומו שטיגנו בו שום, האם מותר לאכול את השום עם אורז שטוגן בכלי בשרי בן יומו, ומדוע?
תשובה: א. מכיוון שהשמן שיש שם מחליש את חריפות השום. (ע"פ ערוך השולחן) ב. יהודי אשכנז מחמירים לכתחילה לא לאכול במקרה כזה, ואילו הספרדים אוכלים.
שאלה: "מי שפרע" בביטול צ ק: לגר"י אריאל שליט"א, שלו וברכה. האם כיום,שהחוק מתיר לבנק לבטל צ ק אם הבעלים אמרו לו לבטל, האם כשקניתי מוצר ושילמתי בצ ק, אני יכול לחזור בי וגם אין "מי שפרע", כי המוכר יודע שאני יכול לבטל את הצ ק?
תשובה: נלענ"ד, שצ'ק הוא בחזקת תשלומי כסף ולכן יש בו מי שפרע.